|  |  |  |
| --- | --- | --- |
|  |  |  |
| **ΕΛΛΗΝΙΚΗ ΔΗΜΟΚΡΑΤΙΑ** |  |  |
| **ΝΟΜΟΣ ΑΤΤΙΚΗΣ** |  |  |
| **ΔΗΜΟΣ ΚΑΛΛΙΘΕΑΣ** |  |  |
| **ΕΝΙΑΙΑ ΔΙΕΥΘΥΝΣΗ (ΤΕΩΣ ΔΗ.Κ.Ε.Κ.)** |  |  |

**ΚΑΝΟΝΙΣΜΟΣ ΛΕΙΤΟΥΡΓΙΑΣ ΣΧΟΛΩΝ ΧΟΡΟΥ ΔΗΜΟΥ ΚΑΛΛΙΘΕΑΣ**

**«Α΄ ΣΧΟΛΗ ΧΟΡΟΥ»**

**«Β’ ΣΧΟΛΗ ΧΟΡΟΥ»**

**ΑΡΘΡΟ 1**

**ΣΥΣΤΑΣΗ**

**Οι ερασιτεχνικές σχολές χορού του Δήμου Καλλιθέας, είναι αναγνωρισμένες από το κράτος και λειτουργούν βάσει των διατάξεων του Ν. 1158/81 « Περί Οργανώσεως και διοικήσεως Σχολών Ανωτέρας Καλλιτεχνικής Εκπαίδευσης κλπ.» (ΦΕΚ 127/Α/1981) και του ΠΔ 457/Α/1983 «Ίδρυση και λειτουργία Ερασιτεχνικών Σχολών Χορού» (ΦΕΚ 174/Α/1983).**

* **Η Α σχολή ιδρύθηκε το 1992 (ΦΕΚ 539/26-8-92/ β΄τ.) και βρίσκεται στην περιοχή των τζιτζιφιών (Πεισιστράτου 60).**
* **Η Β σχολή ιδρύθηκε το 1995 (ΦΕΚ 603/10-07-1995 β΄τ.) και βρισκόταν αρχικά στην περιοχή Αγίων Πάντων στην οδό Στρ. Τριγγέτα 3 και με την απόφαση (63291/09-11-2007) της Νομαρχίας Αθηνών μεταστεγάστηκε στην οδό (Εσπερίδων 95-97) όπου βρίσκεται μέχρι σήμερα.**

**Οι σχολές χορού αποτελούν τμήμα της Ενιαίας Διεύθυνσης (τέως ΔΗ.Κ.Ε.Κ.) του Δήμου Καλλιθέας.**

**ΑΡΘΡΟ 2**

**ΣΚΟΠΟΣ**

**Η συμβολή του Δήμου, ως φορέα Τοπικής Αυτοδιοίκησης, στην ανάδειξη και προβολή του πολιτιστικού αγαθού που ονομάζεται «χορός», στους δημότες της Καλλιθέας και όχι μόνο. Η ανάπτυξη και διάδοση της τέχνης του χορού, στον τοπικό πληθυσμό προσβλέποντας στην καλλιέργεια της ευαισθησίας του κοινού. Ο χορός αναπτύσσει την φαντασία, την δημιουργικότητα και τον πλήρη έλεγχο της ισορροπίας, ευλυγισίας και μυϊκής ενδυνάμωσης του εργαλείου που λέγεται σώμα.**

**Οι μαθητές με την ενασχόλησή τους με τον χορό, έχουν την δυνατότητα να αναπτύξουν την μουσική καλλιέργεια, την κοινωνικότητα, την αυτοπεποίθηση, τον σεβασμό προς τον εαυτό τους, τους άλλους και την πειθαρχία. Οι ερασιτεχνικές σχολές χορού, εκπαιδεύουν τον μαθητή που θέλει να δώσει εισαγωγικές εξετάσεις στο Υπουργείου Πολιτισμού, για την ένταξή του στις Ανώτερες Επαγγελματικές Σχολές χορού.**

**Η πραγματοποίηση εκδηλώσεων – παραστάσεων συναφών με τους σκοπούς και το αντικείμενο τους, οι οποίες αποσκοπούν στη γνωριμία των νέων με την τέχνη του χορού, δημιουργούν επίπεδα επαγγελματισμού και θέτουν προσωπικούς στόχους.**

**ΑΡΘΡΟ 3**

**ΤΜΗΜΑΤΑ**

**Στην Α΄ και Β΄ σχολή του Δήμου Καλλιθέας λειτουργούν τα τμήματα:**

* **Τμήμα προσχολικής ηλικίας (3,5 έως 5,5 ετών).**
* **Τμήματα μπαλέτου (σύστημα Vaganova) όλων των τάξεων δημοτικού.**
* **Τμήμα μπαλέτου(σύστημα Vaganova) προχωρημένου επιπέδου Γυμνασίου, Λυκείου, Ενηλίκων.**
* **Τμήμα μπαλέτου (σύστημα Vaganova) αρχαρίων, Γυμνασίου, Λυκείου, Ενηλίκων.**
* **Σύγχρονος χορός (release technique-Peter Goss ) όλων των τάξεων δημοτικού.**
* **Σύγχρονος χορός (release technique-Peter Goss) προχωρημένου επιπέδου Γυμνασίου, Λυκείου, Ενηλίκων.**
* **Σύγχρονος χορός (release technique-Peter Goss) αρχαρίων Γυμνασίου, Λυκείου, Ενηλίκων .**

**ΑΡΘΡΟ 4**

**ΔΙΔΑΚΤΙΚΟ ΕΤΟΣ**

**1. Το Σχολικό Έτος αρχίζει την 1η Σεπτεμβρίου κάθε έτους και λήγει την 30η Ιουνίου του επομένου έτους.**

**2. Το Διδακτικό έτος αρχίζει την 1η Οκτωβρίου κάθε έτους και λήγει την 30η Ιουνίου του επομένου έτους.**

**3. Οι σχολές χορού στο εκπαιδευτικό τους πρόγραμμα αργούν:**

* **την 28η Οκτωβρίου,**
* **τα Χριστούγεννα (από 24/12 έως και 7/1),**
* **την Καθαρά Δευτέρα,**
* **την 25η Μαρτίου,**
* **την 1η Μαΐου (άρθρο 14 του ν. 4468/2017),**
* **το Πάσχα (από την Κυριακή των Βαΐων έως και την Κυριακή του Θωμά),**
* **κατά την εορτή του Αγίου Πνεύματος.**

**ΑΡΘΡΟ 5**

**ΟΡΓΑΝΩΣΗ**

**Οι Σχολές Χορού διαρθρώνονται λειτουργικά στον προϊστάμενο του τμήματος & διευθυντή σπουδών, στο διοικητικό προσωπικό και στο εκπαιδευτικό προσωπικό, με απόλυτη διακριτότητα αυτών μεταξύ τους.**

**Προϊστάμενος τμήματος - Διευθυντής σπουδών**

**Ο διευθυντής σπουδών για κάθε σχολικό έτος επικυρώνεται με απόφαση της περιφέρειας Αττικής (Γενική Διεύθυνση βιώσιμης ανάπτυξης & κλιματικής αλλαγής, Διεύθυνση αθλητισμού & πολιτισμού), σύμφωνα με το ισχύον νομικό πλαίσιο για τα τυπικά προσόντα της θέσης αυτής.**

* **Έχει την ευθύνη της εκπαιδευτικής λειτουργίας τους και επιλαμβάνεται όλων των καλλιτεχνικών και εκπαιδευτικών θεμάτων.**
* **Μελετά και εισηγείται για κάθε ζήτημα εκπαιδευτικής και καλλιτεχνικής φύσης που αφορά τις σχολές χορού, για όλα τα θέματα αρμοδιότητάς του.**
* **Συνεργάζεται και ενημερώνει την Ενιαία Διεύθυνση (τέως ΔΗ.Κ.Ε.Κ.) για θέματα αρμοδιότητάς του.**
* **Κατά την έναρξη του Σχολικού έτους, καταθέτει στην Ενιαία Διεύθυνση (τέως ΔΗ.Κ.Ε.Κ.) το ετήσιο εκπαιδευτικό πρόγραμμα των σχολών χορού.**
* **Κατά τη λήξη του σχολικού έτους υποβάλλει τον απολογισμό των πεπραγμένων του έτους με πρόβλεψη αναγκών για το επόμενο.**
* **Είναι ο τελικός υπεύθυνος για την οργάνωση και υλοποίηση του εκπαιδευτικού και του καλλιτεχνικού προγράμματος των σχολών χορού.**
* **Επικοινωνεί με το Υπ. Πολιτισμού, τις Διευθύνσεις Εκπαίδευσης και επιμελείται τα έγγραφα της αρμοδιότητάς του.**
* **Έχει την ευθύνη, προγραμματίζει και καταρτίζει τα προγράμματα διδασκαλίας, τα μαθήματα, τις ώρες και τον χρόνο διδασκαλίας, στο πλαίσιο των προβλεπόμενων από το ισχύον κάθε φορά νομοθετικό πλαίσιο.**
* **Εγκρίνει, συντονίζει και εποπτεύει την υλοποίηση των εκπαιδευτικών προγραμμάτων και κατανέμει τους μαθητές στους διδάσκοντες.**
* **Καταρτίζει το ωρολόγιο πρόγραμμα διδασκαλίας και το θέτει υπόψη του διοικητικού προσωπικού, το οποίο είναι αρμόδιο για την παρακολούθησή του. Ενημερώνει άμεσα για τυχόν έκτακτες μεταβολές στο πρόγραμμα αυτό.**
* **Επιβλέπει και αξιολογεί διαρκώς τους διδάσκοντες με γνώμονα τη σωστή και ποιοτική λειτουργία των σχολών χορού.**
* **Εισηγείται στην Διεύθυνση την δημιουργία νέων τμημάτων ή δραστηριοτήτων με την πρόβλεψη του απαιτούμενου τεχνικού εξοπλισμού.**

**Υποχρεώσεις Εκπαιδευτικού Προσωπικού**

* **Το εκπαιδευτικό προσωπικό των σχολών χορού αποτελείται από τους καθηγητές χορού/χοροδιδασκάλους.**
* **Η πρόσληψη των καθηγητών χορού γίνεται με ευθύνη της Δημοτικής Αρχής σύμφωνα με το ισχύον κάθε φορά νομοθετικό πλαίσιο.**
* **Τα τυπικά προσόντα του εκπαιδευτικού προσωπικού των σχολών χορού καθορίζονται από το ισχύον κάθε φορά νομοθετικό πλαίσιο. Οι καθηγητές είναι πτυχιούχοι ή διπλωματούχοι. Μπορούν να διδάξουν σε όλες τις τάξεις.**
* **Το εκπαιδευτικό προσωπικό είναι υποχρεωμένο να ακολουθεί το εκπαιδευτικό πρόγραμμα των σχολών χορού όπως αυτό διαμορφώνεται και εγκρίνεται από τον διευθυντή σπουδών.**

**Υποχρεώσεις Διοικητικού προσωπικού**

* **Το διοικητικό προσωπικό έχει την ευθύνη της καλής λειτουργίας των Σχολών Χορού.**
* **Την παροχή διοικητικής και γραμματειακής υποστήριξης.**
* **Την εποπτεία και παρακολούθηση του ωρολογίου προγράμματος διδασκαλίας.**
* **Την επιμέλεια του αρχείου & την διασφάλιση των προσωπικών δεδομένων που τηρούνται σε αυτό.**
* **Επιβλέπει την εξόφληση των διδάκτρων και ενημερώνει τους κηδεμόνες για την εύρυθμη λειτουργία των σχολών.**
* **Την συνεργασία με το εκπαιδευτικό προσωπικό, το Υπουργείο Πολιτισμού και άλλους φορείς.**
* **Την μέριμνα για την οργάνωση των μαθημάτων, καθώς και την πραγματοποίηση των λοιπών εκπαιδευτικών δραστηριοτήτων και των καλλιτεχνικών εκδηλώσεων των Σχολών Χορού.**

**ΑΡΘΡΟ 6**

**ΕΓΓΡΑΦΕΣ**

**Οι εγγραφές των μαθητών στις σχολές χορού διενεργούνται από την 1η έως την 30η Σεπτεμβρίου. Η διαδικασία εγγραφής νέων μαθητών στις σχολές και στα τμήματα περιέχει τα ακόλουθα βήματα:**

1. **Συμπλήρωση Αίτησης Εγγραφής.**
2. **Επικαιροποίηση των προσωπικών στοιχείων του σπουδαστή από την γραμματεία της σχολής.**
3. **Έγκριση εγγραφής μαθητή από τον προϊστάμενο – διευθυντή σπουδών, των σχολών χορού, με βάση την δυναμικότητα των τμημάτων.**

**Δικαιολογητικά εγγραφής**

**Για τη εγγραφή μαθητών απαιτούνται ως βασικά δικαιολογητικά:**

* **Αίτηση-Δήλωση του κηδεμόνα σε περίπτωση ανηλίκου ή του ενήλικα μαθητή.**
* **Ιατρική βεβαίωση από παιδίατρο, παθολόγο ή καρδιολόγο.**
* **Πιστοποιητικό οικογενειακής κατάστασης.**

**Προϋποθέσεις εγγραφής**

* **Οι μαθητές εγγράφονται με το ονοματεπώνυμο που είναι εγγεγραμμένοι στα μητρώα των οικείων Δήμων ή Κοινοτήτων ή στα Δημοτολόγια ή στο όποιο άλλο έγγραφο αποδεικτικό της ταυτότητας τους.**
* **Η τήρηση της ελάχιστης οριζόμενης από την νομοθεσία ηλικία εγγραφής είναι τα 3,5 έτη.**

**Κηδεμονία**

**Ο μαθητής κηδεμονεύεται από τον πατέρα, ή την μητέρα του. Μη υπαρχόντων γονέων, κηδεμόνας του μαθητή είναι ο κατά πιστοποίηση της αρμόδιας αρχής νόμιμος κηδεμόνας αυτού.**

**ΑΡΘΡΟ 7**

**ΔΙΔΑΚΤΡΑ**

* **Το ύψος των διδάκτρων καθορίζεται με τον παρόντα κανονισμό.**
* **Τα δίδακτρα προπληρώνονται κατά μήνα, την πρώτη εβδομάδα του μήνα που αφορούν.**
* **Μαθητής που διακόπτει αδικαιολόγητα την φοίτηση του, επανερχόμενος προς εγγραφή υποχρεούται να καταβάλει τις υπολειπόμενες από το έτος αποχώρησης τυχόν οφειλές διδάκτρων.**
* **Μαθητής ο οποίος λόγω ασθένειας ή οποιασδήποτε άλλης αιτίας δεν μπορεί να παρακολουθήσει τα μαθήματα για συγκεκριμένο χρονικό διάστημα δεν δικαιούται σε επιστροφή ή συμψηφισμό διδάκτρων του χρόνου για τον οποίο δεν φοίτησε.**
* **Η αποχή των μαθητών από τα μαθήματα για συγκεκριμένο διάστημα, δεν συνεπάγεται τη μη πληρωμή των διδάκτρων του διαστήματος αυτού.**

**7Α. Μηνιαία δίδακτρα για δημότες & κάτοικους Καλλιθέας**

**Ώρες διδασκαλία ανά εβδομάδα:**

**1 ώρα εβδομαδιαίως\_\_\_\_\_\_\_\_\_\_\_\_\_\_\_\_\_\_\_\_\_20,00€ (μηνιαίως)**

**2 ώρες εβδομαδιαίως\_\_\_\_\_\_\_\_\_\_\_\_\_\_\_\_\_\_\_\_\_25,00€ (μηνιαίως)**

**3 ώρες εβδομαδιαίως\_\_\_\_\_\_\_\_\_\_\_\_\_\_\_\_\_\_\_\_\_30,00€ (μηνιαίως)**

**4 ώρες εβδομαδιαίως\_\_\_\_\_\_\_\_\_\_\_\_\_\_\_\_\_\_\_\_\_35,00€ (μηνιαίως)**

**7Β. Μηνιαία δίδακτρα για ετεροδημότες & κάτοικους εκτός Καλλιθέας**

**Ώρες διδασκαλία ανά εβδομάδα:**

**1 ώρα εβδομαδιαίως\_\_\_\_\_\_\_\_\_\_\_\_\_\_\_\_\_\_\_\_\_25,00€ (μηνιαίως)**

**2 ώρες εβδομαδιαίως\_\_\_\_\_\_\_\_\_\_\_\_\_\_\_\_\_\_\_\_\_30,00€ (μηνιαίως)**

**3 ώρες εβδομαδιαίως\_\_\_\_\_\_\_\_\_\_\_\_\_\_\_\_\_\_\_\_\_35,00€ (μηνιαίως)**

**4 ώρες εβδομαδιαίως\_\_\_\_\_\_\_\_\_\_\_\_\_\_\_\_\_\_\_\_\_40,00€ (μηνιαίως)**

**7Γ. Κατηγορίες μειώσεων και απαλλαγών διδάκτρων ΑΦΟΡΟΥΝ ΜΟΝΟ ΔΗΜΟΤΕΣ & ΚΑΤΟΙΚΟΥΣ ΚΑΛΛΙΘΕΑΣ**

|  |  |  |
| --- | --- | --- |
| **Περίπτωση** | **Προϋποθέσεις** | **Μείωση /Απαλλαγή** |
| **Αδέρφια εγγεγραμμένα στην σχολή** | **Ταυτόχρονη φοίτηση των παιδιών** | **Μειωμένα δίδακτρα 5,00€/άτομο** |
| **Μητέρες εγγεγραμμένων μαθητών** | **Ταυτόχρονη φοίτηση με το τέκνο** | **100% απαλλαγή** |
| **Αγόρια** | **Έως το 24ο έτος της ηλικίας τους** | **100% απαλλαγή** |
| **Φοιτητές- Σπουδαστές ΑΕΙ & ΤΕΙ** | **Έως το 24ο έτος της ηλικίας τους** | **50% μείωση** |
| **Παιδιά εργαζομένων στον Δήμο Καλλιθέας** | **Εν ενεργεία εργαζόμενοι** | **50% μείωση** |
| **Δύο άνεργοι γονείς** | **Κάρτα ανεργίας σε ισχύ με προσκόμιση ανά τρίμηνο** | **100% απαλλαγή** |
| **Ένας από τους δύο γονείς άνεργος** | **Κάρτα ανεργίας σε ισχύ με προσκόμιση ανά τρίμηνο** | **50% μείωση** |
| **Πολύτεκνες οικογένειες (<3 παιδιά)** | **Πιστοποιητικό οικογενειακής κατάστασης** | **70% μείωση** |
| **Μονογονεϊκές οικογένειες** |  | **50% μείωση** |
| **Αναπηρία κηδεμόνα σε ποσοστό 67% & άνω** | **Πιστοποιητικό αναπηρίας** | **100% απαλλαγή** |

**Για την υπαγωγή σε κάποια από τις παραπάνω κατηγορίες απαλλαγών – μειώσεων επί των διδάκτρων συμπληρώνεται «αίτηση απαλλαγής/μείωσης διδάκτρων» από τον κηδεμόνα σε περίπτωση ανηλίκου ή τον ενήλικα μαθητή, η οποία ελέγχεται από το τμήμα των σχολών χορού και κατατίθεται προς πρωτοκόλληση από τον ενδιαφερόμενο μέχρι και τις 30 Νοεμβρίου εκάστου σχολικού έτους.**

**7Δ. Κατηγορίες μειώσεων και απαλλαγών διδάκτρων ΑΦΟΡΟΥΝ ΜΟΝΟ ΔΗΜΟΤΕΣ & ΚΑΤΟΙΚΟΥΣ ΚΑΛΛΙΘΕΑΣ**

**Τα δικαιολογητικά απαλλαγής/μείωσης που θα πρέπει να προσκομίζονται έως τις 30 Νοεμβρίου του σχολικού έτους & είναι τα εξής κατά περίπτωση:**

* **Αίτηση απαλλαγής/μείωσης διδάκτρων**
* **Πιστοποιητικό Οικογενειακής Κατάστασης**
* **Κάρτα ανεργίας (ΔΥΠΑ)**
* **ΔΕΚΟ ή άλλη πιστοποίηση κατοικίας**
* **Βεβαίωση εργασίας**
* **Ισχύον δελτίο φοίτησης**
* **Πιστοποιητικό ΚΕΠΑ ή Πρωτοβάθμιας υγειονομικής επιτροπής**

**Άλλες οικονομικές διατάξεις**

* **Οι απαλλαγές/μειώσεις αφορούν μόνο δημότες και κατοίκους Καλλιθέας.**
* **Η ιδιότητα του κατοίκου θα πιστοποιείται με την προσκόμιση λογαριασμού ΕΥΔΑΠ ή ηλεκτρικού ρεύματος ή μισθωτηρίου συμβολαίου στο όνομα ενός εκ των δύο κηδεμόνων στην περίπτωση ανηλίκου μαθητή ή εάν πρόκειται για ενήλικα μαθητή στο όνομα του ιδίου.**
* **Οι απαλλαγές / μειώσεις δεν έχουν αναδρομική ισχύ.**
* **Η επιλογή κατηγορίας απαλλαγής δεν μπορεί να είναι σωρευτική δηλ. ένας φορολογικά υπόχρεος δεν μπορεί να επικαλεστεί πέραν της μιας κατηγορίας απαλλαγής-μείωσης για το τρέχον σχολικό έτος. Θα προτιμάται η πλέον ευνοϊκή κατηγορία κατά περίπτωση.**
* **Οι «αιτήσεις απαλλαγής/μείωσης διδάκτρων» που θα έχουν πρωτοκολληθεί έως τις 30 Νοεμβρίου εκάστου σχολικού έτους θα προωθούνται με εισήγηση του τμήματος των σχολών χορού και αναλυτική αναφορά σ’ αυτήν εάν πληρούνται ή όχι τα κριτήρια απαλλαγής ή μείωσης σύμφωνα με τα οριζόμενα στον παρόντα κανονισμό προς τελική έγκριση στο Δημοτικό Συμβούλιο.**

**ΑΡΘΡΟ 8**

**ΛΟΙΠΕΣ ΚΑΝΟΝΙΣΤΙΚΕΣ ΔΙΑΤΑΞΕΙΣ**

* **Τα τμήματα οργανώνονται σύμφωνα με την ηλικία και επίδοση των μαθητριών-των κατά την απόλυτη κρίση των δασκάλων και του διευθυντή σπουδών των σχολών χορού.**
* **Κάθε μάθημα διαρκεί 50΄. Οι μαθήτριες –τες πρέπει να βρίσκονται στην σχολή 5΄-10΄νωρίτερα από την έναρξη του μαθήματος και να αποχωρούν εγκαίρως από τον χώρο.**
* **Η ενδυμασία του μαθήματος που απαρτίζεται από κορμάκι, φούστα, καλσόν και παπουτσάκια ορίζεται από τη διεύθυνση των σχολών χορού.**
* **Oι σχολές χορού δίνουν παραστάσεις, η συμμετοχή είναι προαιρετική και οι μαθήτριες-τες αναλαμβάνουν τα έξοδα του κοστουμιού τους. Οι μαθήτριες-τες που δεν επιθυμούν να λάβουν μέρος στην παράσταση, για διάφορους λόγους συμμετέχουν κανονικά στα μαθήματα των σχολών.**
* **Αν κάποιο μάθημα δεν πραγματοποιηθεί με υπαιτιότητα των σχολών, τότε αυτό θα αναπληρωθεί με ευθύνη της διεύθυνσης.**
* **Μαθήτρια-της που απουσιάζει παραπάνω από 2 συνεχόμενα μαθήματα πρέπει να ειδοποιεί την γραμματεία των σχολών χορού. Οριστική διακοπή της/του μαθήτριας-τη γίνεται με γραπτή ενημέρωση στην γραμματεία των σχολών χορού και ισχύει για τον επόμενο μήνα από την ημερομηνία εγγραφής της διακοπής.**
* **Οι ανήλικοι μαθητές συνοδεύονται καθ΄ όλη τη διάρκεια της παραμονής τους στις σχολές από τον κηδεμόνα τους. Οι σχολές δεν φέρουν ευθύνη για τους ασυνόδευτους ανήλικους σπουδαστές.**
* **Οι σχολές χορού δε φέρουν ουδεμία ευθύνη για την απώλεια ή καταστροφή προσωπικών ειδών και αντικειμένων που εγκαταλείπονται στους χώρους τους (π.χ. ενδύματα, κινητά τηλέφωνα, κάμερες, κ.ά.). Σε κάθε περίπτωση μεριμνά για την φύλαξη των ευρεθέντων εγκαταλειμμένων αντικειμένων στο χώρο της διοικητικής υπηρεσίας του τμήματος των σχολών χορού, όπου οφείλεται να παραδίδονται όπως επίσης και να αναζητούνται από τους ιδιοκτήτες τους.**
* **Η είσοδος στις αίθουσες μαθημάτων επιτρέπεται μόνον στον διδάσκοντα, στους διδασκόμενους εγγεγραμμένους μαθητές, το λοιπό προσωπικό των σχολών χορού για λόγους υπηρεσίας.**
* **Δεν επιτρέπεται η παρουσία των γονέων και κηδεμόνων μέσα στην αίθουσα διδασκαλίας και στα αποδυτήρια κατά τη διάρκεια του μαθήματος.**
* **Δεν επιτρέπεται η βιντεοσκόπηση και η φωτογράφηση στους χώρους των σχολών χορού.**
* **Απαγορεύεται αυστηρά το κάπνισμα σε όλους τους χώρους της σχολής.**
* **Τυχόν ερωτήσεις που οι μαθητές ή οι γονείς/κηδεμόνες τους έχουν σχετικά με το πρόγραμμα σπουδών, το περιεχόμενο των μαθημάτων ή οποιοδήποτε άλλο εκπαιδευτικό ζήτημα απευθύνονται στον αρμόδιο διευθυντή σπουδών.**
* **Οι γονείς και μαθήτριες –τες πρέπει να διαβάζουν προσεκτικά τις ανακοινώσεις της σχολής. Τα προβλήματα και τα παράπονα που θα προκύψουν κατά τη διάρκεια της σχολικής χρονιάς, θα πρέπει να αναφέρονται για να βρίσκεται η καλύτερη δυνατή λύση.**

**ΑΡΘΡΟ 9**

**ΜΕΤΑΒΟΛΗ ΤΟΥ ΚΑΝΟΝΙΣΜΟΥ ΛΕΙΤΟΥΡΓΙΑΣ**

**Το κείμενο του παρόντα κανονισμού αφορά στις δύο σχολές χορού του Δήμου Καλλιθέας οι οποίες λειτουργούν υπό την εποπτεία της** **Ενιαίας Διεύθυνσης (τέως ΔΗ.Κ.Ε.Κ.).**

**Άλλα θέματα που θα προκύψουν σχετικά με τη λειτουργία των σχολών και δεν έχουν προβλεφθεί στον παρόντα Κανονισμό Λειτουργίας, θα ρυθμίζονται με απόφαση της Ενιαίας Διεύθυνσης (τέως ΔΗ.Κ.Ε.Κ.).**

**Οι διατάξεις του Κανονισμού Λειτουργίας των Σχολών Χορού συμπληρώνονται ή τροποποιούνται με εισήγηση της Ενιαίας Διεύθυνσης (τέως ΔΗ.Κ.Ε.Κ.).**